இத்தொலைகாட்சி உளவியல் பரிசோதனையில் கேள்வியாளர்களாகக் கலந்து கொண்டவர்களில் ‘என்னால் தொடர்ந்து மின்சாரம் பாய்ச்ச முடியாதென’ அதிகார உத்தரவாதத்திற்கெதிராக தங்கள் மறுப்பினைத் தெரிவித்த பதினாறுபேர் எனது கவனத்தைப் பெற்றனர். மானுட அறம் இச்சிறுகூட்டத்தால்தான் காக்கப்படுகிறதென நம்புகிறேன். வயிறு பிழைக்க அல்லது உயிர்வாழ பலநேரங்களில் பெரும்பாலோருக்கு ‘கீழ்ப்படிதல்’ ஓரு சந்தர்ப்ப சடங்கு. ஆனால் மானுடத்தைக் காக்க, ஒன்றிரண்டுபேருக்கு அதிகாரத்தை மறுத்தல்(‘முரண்கள்’, ‘ஒத்துழையாமை’, போராட்டம்…) ஓர் அறப் பண்பு. காந்திபோன்ற மகாமனிதர்களால் மட்டுமல்ல, தினன்மென் சதுக்கத்தில் டாங்கியை வழிமறித்த கணத்தில் விஸ்வரூபமெடுத்த அந்த முகமற்ற மனிதனைப்போன்றவர்களாலும்* இவ்வுலகம் மேன்மையுறுகிறது. நம்மிலுள்ள அந்த ஒன்றிரண்டு பேருக்கு நன்றி.